**Caiet de sarcini:**

**Criterii de calificare impuse ofertanților:**

Cabinetele de avocatură participante la procedura de achiziție, trebuie să prezinte următoarele documente pentru îndeplinirea cerințelor de calificare impuse de autoritatea contractantă.

1. **Situaţia personală a ofertantului:**

* Declaraţie privind neîncadrarea în prevederile art. 164 din legea 98/2016 ( **Formular 1**);
* Declaraţie privind neîncadrarea în prevederile art. 165 și 167 din legea 98/2016 (**Formular 2**);
* Declaraţie privind neîncadrarea în prevederile art. 59 din legea 98/2016 (**Formular 3**);
* Formular de ofertă (**Formular 4**);

Persoanele cu funcție de decizie în ceea ce privește organizarea, derularea și finalizarea procedurii de atribuire sunt comisar şef de poliţie Ivancea Tiberiu Iulian, comisar şef de poliţie Dragomanu Adrian, comisar şef de poliţie Voinea Camelia, comisar şef de poliţie Cruciatu Adina, ag. șef adj. de poliție Leța Crina, ag. șef adj. de poliție Kara Dobreff Daniela, ag. șef pr. de poliție Rusu Adina.

**2. Capacitatea de exercitare a activităţii profesionale (înregistrare):**

- Decizia de înființare a Cabinetului de Avocatură – copie lizibilă semnata si stampilata cu mentiunea “conform cu originalul”;

- Certificatul de înregistrare fiscală - copie lizibilă semnată si ștampilata cu mențiunea “conform cu originalul”.

1. **Acte ce privesc persoana avocatului:**

- Adeverință de la Baroul Sibiu din care să rezulte că avocatul nu este suspendat din exercitarea profesiei și anul de când este înregistrat ca avocat pe Tabloul Avocaților din Baroul Sibiu - original/copie legalizată/copie lizibilă semnată și ștampilata cu mențiunea “conform cu originalul”

- Decizia de intrare în avocatură - original/copie legalizată/copie lizibilă semnată și ștampilata cu mențiunea “conform cu originalul”;

- Acte de studii ale avocatului (diploma de licență, master, certificate privind perfecționarea profesională continua) – copie legalizată sau copie lizibilă semnată și stampilată cu mențiunea “conform cu originalul”;

- Copie legitimație avocat vizată la zi - copie lizibilă semnată și ștampilată cu mențiunea “conform cu originalul”;

- Adeverință emisă de Baroul Sibiu din care să rezulte că avocatul are competență de reprezentare în fața tuturor instanțelor autorității judecătorești, inclusiv în fața Înaltei Curți de Casație și Justiție, în original/copie legalizată/copie lizibilă semnată și ștampilata cu mențiunea “conform cu originalul”.

- Contractul pentru asigurarea de răspundere civilă a avocaților, copie legalizată sau copie lizibilă semnată și ștampilată cu mențiunea “conform cu originalul”.

**Modul de desfăşurare al procedurii de atribuire:**

Ofertanții au obligația de a prezenta documentele de calificare până la data depunerii ofertelor, într-un plic închis și sigilat, separat de oferta financiară. Pe plic se va face mențiunea „Documente de calificare”. Neprezentarea unuia sau mai multor documente din cele solicitate de autoritatea contractantă va duce la excluderea de la procedura de atribuire.

Oferta financiară va fi prezentată conform Formularului 4 însoțită de Anexa la formularul de ofertă (Formular 5) și va fi introdusă întrun plic separat pe care se va face mențiunea “Ofertă financiară”.

În cazul în care se constată că ofertele clasate pe primul loc au prețuri egale, autoritatea contractantă va solicita reofertarea în plic închis, în vederea departajării ofertelor.

Cele doua plicuri vor fi introdu-se într-un plic exterior care va fi marcat cu adresa autorității contractante, închis corespunzător și netransparent pe care se va menționa “A nu se deschide înainte de data de 14.08.2018 ora 10,00” și va fi însoțit de Scrisoarea de înaintare (Formular 6), aceasta prezentându-se ca filă de sine stătătoare (nu se introduce în plic).

Data limită de depunere a ofertelor este 13.08.2018 ora 10,00.

Adresa la care se vor depune ofertele este: Inspectoratul de Politie al Judetului Sibiu, Sibiu, str. Revoluției nr. 4-6, Serviciul Logistic, Compartimentul Achiziții.

Deschiderea ofertelor va avea loc în data 14.08.2018, ora 10,00, la sediul autoritatii contractante.

Pentru a lua în calcul ofertele aceastea trebuie să-şi păstreze valabilitatea până la data de 13.09.2018.

Dacă este cazul, clarificarile privind procedura de atribuire trebuie să fie solicitate în timp util, pentru a putea răspunde înainte de data limită de depunere a ofertelor. Solicitările de clarificări vor fi transmise către Compartimentul Achiziții, tel./ fax 0269208431, e-mail achizitiisibiu@yahoo.com, persoană de contact ag. șef adj. Leța Crina.

Având în vedere cele prezentate mai sus vă rog să aprobaţi caietul de sarcini, şi transmiterea invitaţiei de participare către Baroul Sibiu.

**Compartimentul Marketing și Achiziţii,**

*Agent șef adjunct de poliție*

**LEȚA CRINA**

D:\CRINA\ 2018Proceduri\